KDE Software Compilation 4

KDE Software Compilation 4 (KDE SC4) je predchádzajúca generácia desktopového prostredia K Desktop Environment. Prvá verzia (4.0.0) bola uvoľnená 11. januára 2008KDE 4.0 Release Announcement http://kde.org/announcements/4.0/, posledná verzia (4.10.0) bola vydaná 6. februára 2013KDE SC 4.10 Announcement http://kde.org/announcements/4.10/index.php.

Najvýraznejšou zmenou oproti KDE 3.5 je portovanie na knižnicu Qt 4, čo sa malo prejaviť zvýšením rýchlosti o 20 až 30 percent a menšou spotrebou pamäte. Obsahuje nové multimediálne API, nazvané Phonon, framework na integráciu zariadení nazvaný Solid a sprievodcu v novom štýle a predvolenú sadu ikon s názvom Oxygen. Obsahuje aj nový desktop a panel nazvaný Plasma, ktorý podporuje tzv. widgety, podobné zo systému SuperKaramba alebo widgety systému Apple. Portovanie na Qt 4 prinieslo podporu platforiem, ktoré nie sú založené na X11, vrátane Microsoft Windows a Mac OS X.

Jedna z najvýraznejších noviniek je zmena správcu súborov. Konqueror bol nahradený novým nástrojom, známym ako Dolphin.

Hlavné (major) verzie (4.x) majú byť vydávané každých 6 mesiacov, opravné verzie (4.x.y) každý mesiac.KDE 4.1 - release team aims at July 2008 http://liquidat.wordpress.com/2008/01/18/kde-41-release-team-aims-at-july-2008/

 História 
 2. augusta 2007 vyšla prvá beta verzia, o dva dni neskôr sa objavili balíky pre Ubuntu Linux.
 6. septembra 2007 vyšla druhá beta verzia, v rovnaký deň boli dostupné balíky pre rôzne distribúcie Linuxu.
 11. januára 2008 vyšla finálna verzia KDE 4.0.0
 29. júla 2008 vyšla verzia KDE 4.1.0
 27. januára 2009 vyšla verzia KDE 4.2.0KDE 4.2.0 Release Announcement http://kde.org/announcements/4.2/index.php
 4. augusta 2009 vyšla verzia KDE 4.3.0
 9. február 2010 - KDE 4.4
 10. august 2010 - KDE 4.5
 26. január 2011 - KDE 4.6
 27. júl 2011 - KDE 4.7
 25. január 2012 - KDE 4.8
 1. august 2012 - KDE 4.9
 6. február 2013 - KDE 4.10

Pozri aj
 KDE

Referencie

 Externé odkazy 
 Článok z 24. apríla o pripravovaných vlastnostiach KWin s odkazmi na video ukážky na luzer.sk
 Snímky obrazovky z KDE 4 beta 1 

Kategória:KDE
Kategória:Softvér z 2008